**Csongrád Város Polgármesterétől**

Száma: Önk/49-1/2022.

Témafelelős: Dr. Juhász László

**E l ő t e r j e s z t é s**

**Csongrád Városi Önkormányzat Képviselő-testületének**

 **2022. február 24-ei ülésére**

Tárgy: Javaslat Csongrád Városi Önkormányzat Szervezeti és Működési Szabályzatának módosítására

**Tisztelt Képviselő-testület!**

Csongrád Városi Önkormányzat Szervezeti és Működési Szabályzatának 2. melléklete tartalmazza a Polgármester önkormányzati rendeletben átruházott hatásköreit. Az önkormányzati törvény felsorolja azokat a jogköröket, amelyeket a képviselő-testület nem ruházhat át bizottságára, a polgármesterre. Ezen túlmenően a gyorsabb, hatékonyabb működés érdekében indokolt egyes jogkörök átruházása.

Az önkormányzati intézmények működését meghatározó szervezeti és működési szabályzatok elfogadása, illetve azok esetleges módosítása a fenntartó részéről döntést igényel, indokoltnak látom e hatáskör polgármesterre való átruházását.

Mindezek alapján javasolom e tekintetében az önkormányzat szervezeti és működési szabályzata 2. mellékletének kiegészítését ezen átruházott jogkörrel, az alábbiak szerint:

„dönt az önkormányzat intézménye szervezeti és működési szabályzatának elfogadásáról, vagy azok módosításáról, amelyeket külön jogszabályok a fenntartó jogkörébe utalnak, a kizárólagos hatáskörbe tartozó szabályzatok kivételével.”

Kérem a Tisztelt Képviselő-testületet a rendelet-tervezet elfogadására.

Csongrád, 2022. február 15.

 Bedő Tamás

 polgármester

**Csongrád Városi Önkormányzat Képviselő-testületének .../.... (...) önkormányzati rendelete**

**a Csongrád Városi Önkormányzat Szervezeti és Működési Szabályzatáról szóló 27/2019.(XI. 22.)önkormányzati rendelet módosításáról**

Csongrád Városi Önkormányzat Képviselő-testülete az Alaptörvénye 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában és a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében meghatározott feladatkörében eljárva a Csongrád Városi Önkormányzat Szervezeti és Működési Szabályzatáról a következő rendeletet alkotja:

**1. §**

A Csongrád Városi Önkormányzat Szervezeti-és Működési Szabályzatáról szóló 27/2019.(XI.22.) önkormányzati rendelet 2. melléklete az 1. melléklet szerint módosul.

**2. §**

Ez a rendelet a kihirdetését követő napon lép hatályba.

 Bedő Tamás Dr. Juhász László

 polgármester jegyző

Végső előterjesztői indokolás

Az önkormányzati intézmények működését meghatározó szervezeti és működési szabályzatok elfogadása, illetve azok esetleges módosítása a fenntartó részéről döntést igényel. A gyorsabb, hatékonyabb működés érdekében indokolt egyes jogkörök polgármesterre való átruházása.

*1. melléklet*

1. A Csongrád Városi Önkormányzat Szervezeti-és Működési Szabályzatáról szól 27/2019.(XI.22.) önkormányzati rendelet 2. melléklete a következő 24. ponttal egészül ki:

„24. dönt az önkormányzat intézménye szervezeti és működési szabályzatának elfogadásáról, vagy azok módosításáról, amelyeket külön jogszabályok a fenntartó jogkörébe utalnak, a kizárólagos hatáskörbe tartozó szabályzatok kivételével.